**20-nji tejribe işi**

**Işläp bejeriş kadalaryny we wagt normalaryny**

 **kesgitlemegi öwrenmek**

**Işläp bejeriş kadalaryny** we **wagt normalaryny kesgitlemek*.*** Detallary dikeltmegiň hem-de mehaniki işläp bejermegiň kadalarynyň saýlanyp alnyşy detallary dikeltmegiň dürli usullary öwrenilende seredilip geçilipdi.

Detallary dikeltmegiň tehnologik prosesleri işlenip düzülende, dikeltmegiň has tygşytly usulyny saýlap almagyň öňde görkezilen beýleki görkezijiler bilen bir hatarda zähmet öndürijiligini ýokarlandyrmakda uly ähmiýeti bolan wagt normasyny bilmek örän zerurdyr.

**Tehniki wagt normasy** diýlip, anyk guramaçylyktehniki şertlerde, öňdebaryjy kärhanalaryň we önümçiligiň täzelikçileriniň gazananlaryny nazarda tutmak bilen enjamlary, gurallary we önümçiligiň beýleki serişdelerini netijeli peýdalanyp, tehnologik operasiýalary ýerine ýetirmek üçin zerur bolan wagta aýdylýar. Wagt normasy adaty iş şertleri üçin dikeldiş usullaryny we kadalary amatly peýdalanmaga, eger gerek bolsa berkleşdirmäge, mehaniki işläp bejermäge, detallaryň has ýokary hilli dikeldilmegini üpjün edýän beýleki iş şertlerini ýerine ýetirmek üçin hasaplanyp bellenilmelidir.

**Taýýarlyk· jemleýji** wagt detallaryň toparynyň ölçeglerine bagly däl, ol detallaryň berlen toparyny dikeltmek üçin sarp edilýär hem-de bir sanylyk (bölekleýin, ştuçnoýe) wagtyndan aýry normalaşdyrylýar.

Seredilýän ýagdaýda operasiýanyň tehniki normasy, taýýarlyk-jemleýji wagt bilen bir sanylyk wagtynyň jeminden emele gelýär, ol **bir sanylyk-kalkulýasion wagt** diýlip atlandyrylýar

**tШK = tШТ + tП3/n, (2.5)**

munda n - topardaky detallaryň sany.

Detallaryň berlen toplymynyň wagt normasy şu deňlik bilen kesgitlenýär

 **tПАР = tП3 + tШТn. (2.6)**

**Esasy wagt** işçiniň iş operasiýalaryny berlen enjamlarda ýerine ýetirmäge fiziki taýdan gatnaşman, **maşyn** (stanok, galwaniki gap, berçinleýji maşyn, kebşirleýji gurluş we ş.m.-ler bilen), **maşyn-el we el wagty bolup biler.**

**Kömekçi wagt** esasy wagt bilen üsti ýapylýan we ýapylmaýan görnüşlere bölünýär. Enjamlaryň işledilýän wagtynda ýa-da detallary dikeltmekde ol ýa-da beýleki bir prosesiň gidişinde, mysal üçin, galwaniki örtükleri çökermek, flýusyň aşagynda awtomatik kebşirlemek proseslerinde ýerine ýetirip boljak goşmaça wagt elementleri **operatiw wagta** goşulmaýar.

Bejeriş işlerinde işçä detallary dikeltmek boýunça ol ýa-da beýleki operasiyalary geçirmegiň wagt ýa-da iş normasy, ýagny wagt birliginde önümleriň sany berilyär.

Detallary dikeltmek boýunça **tehniki wagt normasy** detallary dikeltmäge taýýarlamagyň kadalarynyň öňünden düzülen degişli normatiwlerine, metal örtükleri çaýmagyň kadalaryna, kesmegiň kadalaryna we beylekilere, elde ýerine ýetirilýän işler üçin bolsa tipiki işleriň hronometražynyň maglumatlaryna laýyklykda, analitik - hasaplaýyş usuly boýunça kesgitlenyär.

Esasy (tehnologik) wagt detallary dikeltmek boýunça degişli işleriň formulalary boyunça detallaryň ölçeglerine, metal örtükleri çaýmagyň ya-da mehaniki işläp bejermegin kadalaryna baglylykda kesgitlenilýär.

Tehniki wagt normasynyň beýleki düzüjileri - tB, toб, tП, tП3 - normatiwler boýunça tapylýar. Detallary dikeltmek dürli usullarda, dürli sehlerde amala aşyrylýandygy üçin, esasy wagty we wagtyň beýleki elementleri üçin normalary kesgitlemekde, olary işleriň degişli görnüşleri üçin ulanarlykly etmek zerurdyr.